PMIndiaData/PMIndiaSum huggingface dataset:
డిఆర్‌డిఒ యంగ్ సైంటిస్ట్ స్ లాబొరేట‌రిస్ అయిదింటి ని దేశ ప్ర‌జ‌ల కు అంకితం చేయ‌నున్న ప్ర‌ధాన మంత్రి

ర‌క్ష‌ణ రంగం లో దేశ‌వాళీ ప‌రిశోధ‌క సామ‌ర్ధ్యాల కు ఊతం ఇచ్చే చ‌ర్య‌ల లో భాగం గా, డిఆర్‌డిఒ యంగ్ సైంటిస్ట్ స్ లాబొరేట‌రిస్ అయిదింటి ని ప్ర‌ధాన మంత్రి శ్రీ న‌రేంద్ర మోదీ 2020వ సంవ‌త్స‌రం జ‌న‌వ‌రి 2వ తేదీ గురువారం నాడు దేశ ప్ర‌జ‌ల కు అంకిత‌మివ్వ‌నున్నారు. ఈ కార్య‌క్ర‌మాన్ని బెంగ‌ళూరు లోని డిఆర్‌డిఒ లో గల ఏరోనాటిక‌ల్ డివెల‌ప్‌ మెంట్ ఎస్టాబ్లిష్‌ మెంట్ లో ఏర్పాటు చేయ‌డమైంది. ప్ర‌ధాన మంత్రి ఈ సంద‌ర్భం లో ఒక శిలాఫ‌ల‌కాన్ని ఆవిష్క‌రిస్తారు. శాస్త్రవేత్త‌ల ను ఉద్దేశించి ఆయన ప్ర‌సంగిస్తారు. డిఆర్‌డిఒ త‌న నూత‌న ఆవిష్క‌ర‌ణ సంబంధిత ఉత్ప‌త్తుల ను కొన్నిటిని ఒక ప్ర‌ద‌ర్శ‌న ద్వారా ప్ర‌ధాన మంత్రి స‌మ‌క్షం లో ప్ర‌ద‌ర్శించనుంది. క‌ర్నాట‌క ముఖ్య‌మంత్రి శ్రీ బి.ఎస్‌. యడియూర‌ప్ప మ‌రియు డిఆర్‌డిఒ చైర్ మన్ డాక్ట‌ర్ జి. సతీశ్ రెడ్డి లు ఈ కార్య‌క్ర‌మాని కి హాజ‌రు అవుతారు. ప్ర‌ధాన మంత్రి 2014వ సంవ‌త్స‌రం లో డిఫెన్స్ రిస‌ర్చ్ ఎండ్ డివెల‌ప్‌మెంట్ ఆర్గ‌నైజేశన్ (డిఆర్‌డిఒ) పుర‌స్కారాల ను ప్ర‌దానం చేసిన తరువాత సీనియ‌ర్ డిఫెన్స్ సైటిస్టు లు మ‌రియు ప్ర‌ముఖుల తో కూడిన స‌భ లో ప్ర‌సంగిస్తూ, దేశం లో కనీసం అయిదు ల్యాబ్స్ ను డిఆర్ డిఒ ప్ర‌త్యేకం గా నిర్మించాలని, ఆ ల్యాబ్స్ లో 35 సంవ‌త్స‌రాల వ‌ర‌కు వ‌య‌స్సు కలిగిన యువ శాస్త్రవేత్త‌ ల ద్వారా కొన్ని నూత‌న ఆవిష్క‌ర‌ణ లు జరగాలంటూ సూచ‌న ను చేసిన సంగ‌తి తెలిసిందే. రక్షణ పరిశోధక కార్యకలాపాల లో యువత పెద్ద ఎత్తున పాలు పంచుకోవాలని ప్రధాన మంత్రి ఆహ్వానం పలుకుతూ, అలాగ జరిగితే భారతదేశం ప్ర‌పంచం లో ర‌క్ష‌ణ రంగం లో చోటు చేసుకొంటూవుండే సాంకేతిక విజ్ఞాన పర‌మైన పురోగ‌తి తో పాటు తాను కూడా అడుగులు కలుపుతూ పయనించే అవకాశం ఏర్పడుతుందని ప్ర‌ధాన మంత్రి పిలుపునిచ్చారు.
పాకిస్తాన్ ప్రధాని శ్రీ నవాజ్ శరీఫ్ కు జన్మదిన శుభాకాంక్షలు తెలిపిన  ప్రధాన మంత్రి శ్రీ నరేంద్ర మోదీ

ప్రధాన మంత్రి శ్రీ నరేంద్ర మోదీ పాకిస్తాన్ ప్రధాని శ్రీ నవాజ్ శరీఫ్ జన్మదినం సందర్భంగా ఆయనకు శుభాకాంక్షలు తెలిపారు. “పాకిస్తాన్ ప్రధాని శ్రీ నవాజ్ శరీఫ్ కు పుట్టిన రోజు శుభ కామనలు. ఆయనకు దీర్ఘాయుష్షు దక్కాలని మరియు ఆయన ఆరోగ్యవంతమైన జీవనం గడపాలని నేను ప్రార్థిస్తున్నాను” అని ప్రధాన మంత్రి తన సందేశంలో పేర్కొన్నారు.
బాలి లో జి-20 శిఖర సమ్మేళనం జరుగుతున్న సందర్భం లో ఆస్ట్రేలియా ప్రధాని తోసమావేశమైన ప్రధాన మంత్రి

జి-20 శిఖర సమ్మేళనం బాలి లో జరుగుతున్న క్రమం లో ఆస్ట్రేలియా ప్రధాని శ్రీ ఎంథనీ అల్బనీజ్ తో ప్రధాన మంత్రి శ్రీ నరేంద్ర మోదీ ఈ రోజు న సమావేశమయ్యారు. సమగ్ర వ్యూహాత్మక భాగస్వామ్యం లో భాగం గా ఉభయ దేశాల మధ్య సంబంధాలు ఉత్కృష్ట స్థితి లో కొనసాగుతున్నందుకు మరియు భారతదేశాని కి, ఆస్ట్రేలియా కు మధ్య ఉన్నత స్థాయి సంభాషణ లు క్రమం తప్పక చోటు చేసుకొంటూ ఉన్నందుకు ఇరువురు నేత లు సంతృప్తి ని వ్యక్తం చేశారు. రక్షణ, వ్యాపారం, విద్య, స్వచ్ఛ శక్తి మరియు ఉభయ దేశాల ప్రజల మధ్య పరస్పర సంబంధాలు సహా వివిధ రంగాల లో సహకారాన్ని గాఢతరం గా తీర్చిదిద్దడం లో నమోదు అయిన ప్రగతి ని గురించి వారు సమీక్ష జరిపారు. విద్య రంగం లో, ప్రత్యేకించి ఉన్నత విద్య, వృత్తి విద్య మరియు సామర్థ్యాల నిర్మాణం రంగాల లో సంస్థాగత భాగస్వామ్యం పై సమగ్రం గా చర్చించడమైంది. పరస్పర హితం ముడిపడిన ప్రాంతీయ అంశాల పైన మరియు ప్రపంచ స్థాయి అంశాల పైన నేత లు వారి వారి అభిప్రాయాల ను ఒకరి కి మరొకరు వెల్లడించుకొన్నారు. ఆ అంశాల లో ఒక స్థిరమైనటువంటి మరియు శాంతిపూర్ణమైనటువంటి ఇండో-పసిఫిక్ రీజియన్, జలవాయ సంబంధి వ్యవహారాలు, ఇంకా జి-20 కూటమి కి భారతదేశం అధ్యక్షత వహించనుండటానికి సంబంధించి వారి యొక్క ఉమ్మడి దృష్టికోణం భాగం గా ఉన్నాయి. ప్రధాని శ్రీ అల్బనీజ్ కు వీలైనంత త్వరలో భారతదేశం లో స్వాగతం పలకాలని ప్రధాన మంత్రి ఆశపడుతున్నారు.
ప్రధాన మంత్రిని కలిసిన మెక్సికో విదేశాంగ మంత్ర

రెండ్రోజుల భారత పర్యటన నిమిత్తం వచ్చిన మెక్సికో విదేశాంగ మంత్రి క్లాడియా రూయిజ్-మాసియు భార‌త‌ ప్రధాని శ్రీ నరేంద్ర మోదీ తో భేటీ అయ్యారు. న్యూయార్క్‌లో 2015 సెప్టెంబరులో జరిగిన ఐక్యరాజ్యసమితి స‌ర్వ‌ ప్రతినిధి సభ (యూఎన్‌జీఏ) సందర్భంగా మెక్సికో అధ్యక్షుడు నైతోతో జరిగిన సమావేశంలో చర్చించిన సానుకూల అంశాలను గుర్తుచేశారు. శక్తి, తయారీ, మౌలికవసతులు, అభివృద్ధి, పట్టణీకరణ-పట్టణ ప్రణాళిక, శాస్త్ర సాంకేతిక, అంతరిక్ష ప్రయోగాలు, వ్యవసాయం, ఆరోగ్యం, సాంప్రదాయ ఔషధాల రంగంలో ద్వైపాక్షిక సంబంధాలను బలోపేతంపై ప్రధాని మోదీ పునరుద్ఘాటించారు. ఈ రంగాల్లో భారత్‌తో ద్వైపాక్షిక సంబంధాల బలోపేతానికి చాలా ఆసక్తిగా ఉన్నట్లు మెక్సికో విదేశాంగ మంత్రి తెలిపారు. మెక్సికో పర్యటనకు రావాలని ఆ దేశాధ్యక్షుడు తరపున ఆమె ప్రధాని మోదీని ఆహ్వానించారు.
జ‌నౌష‌ధి దివ‌స్ ఉత్స‌వాల‌నుద్దేశించి మార్చి 7న ప్ర‌సంగించ‌నున్న ప్ర‌ధాన‌మంత్రి

ప్ర‌ధాన‌మంత్రి శ్రీ న‌రేంద్ర మోదీ మార్చి7,2021 వ‌తేదిఉద‌య‌10 గంట‌ల‌కు వీడియో కాన్ఫ‌రెన్సుద్వారా జ‌నౌష‌ధీ ఉత్స‌వాల నుద్దేశించి ప్ర‌సంగించ‌నున్నారు. అలాగే ప్ర‌ధాన‌మంత్రి ,షిల్లాంగ్‌లో 7500వ జ‌నౌష‌ధికేంద్రాన్ని ఎన్‌.ఇ.ఐ.జి.ఆర్‌.ఐ.హెచ్‌.ఎం.ఎస్ వ‌ద్ద జాతికిఅంకితం చేయ‌నున్నారు. ఈ సంద‌ర్భంగా ప్ర‌ధాన‌మంత్రి, భార‌తీయ జ‌న ఔష‌ధి ప‌రియోజ‌న ల‌బ్ధిదారుల‌తో మాట్లాడ‌తారు. అలాగే ఇందుకు సంబంధించి అద్భుతంగాప‌నిచేసిన వారికి గుర్తింపునిస్తూ స్టేక్‌హోల్డ‌ర్ల‌కు అవార్డులు ఇవ్వనున్నారు. కేంద్ర ర‌సాయ‌నాలు, ఎరువుల శాఖ‌మంత్రి కూడాఈ కార్య‌క్ర‌మంలో పాల్గొంటారు. ప్ర‌ధాన‌మంత్రి భార‌తీయ జ‌న ఔష‌ధి ప‌రియోజ‌న: స‌ర‌స‌మైన ధ‌ర‌ల‌కు నాణ్‌య‌మైన మందుల‌ను ప్ర‌జ‌ల‌కు అందించేందుకుచేప‌ట్టిన కార్య‌క్ర‌మం ఇది.ఈ ప‌థ‌కం కింద ఏర్పాటు చేసిన స్టోర్లు 7499కి పెరిగాయి. దేశంలోని అన్ని జిల్లాల‌లో ఈ భార‌తీయ జ‌న ఔష‌ధి ప‌రియోజ‌న స్టోర్లు ఉన్నాయి. 2020-21 లో( అంటే 2021 మార్చి 4 నాటికి)సాధార‌ణ పౌరులు త‌మ మందుల బిల్లుల‌పై రూ 3600 కోట్ల రూపాయాలు ఆదా చేసుకో గ‌లిగారు.ఈ మందులు మార్కెట్‌లోనిఔష‌ధాల ధ‌ర‌ల కంటే సుమారు 50 నుంచి 90 శాతం వ‌రకు చ‌వ‌క‌గా ల‌భిస్తున్నాయి. జ‌న ఔష‌ధి దివ‌స్ గురించి: జ‌న ఔష‌ధి గురించి ప్ర‌జ‌ల‌లో మ‌రింత అవ‌గాహ‌న క‌లిగించ‌డానికి మార్చి 1 నుంచి మార్చి 7 వ‌ర‌కు వారం మొత్తం దేశ వ్యాప్తంగా జ‌న ఔష‌ధి వారంగా ప‌రిగ‌ణించి ఉత్స‌వాలు నిర్వ‌హిస్తున్నారు. దీని నినాదం జ‌న్ ఔష‌ధి- సేవా భి, రోజ్‌గార్ బి. ( జ‌న ఔష‌ధి- సేవ తో పాటు ఉపాధి కూడా). వారం చివ‌రి రోజును అంటే మార్చి 7ను జ‌న ఔష‌ధి దివ‌స్‌గా జ‌రుపుకుంటారు.
డిడి  ఫ్రీ డిశ్ మీద రాష్ట్రాల యొక్క సొంత  దూర్‌ ద‌ర్శ‌న్ చానల్స్ ను అందుకొంటున్నందుకు గాను ప్రజల కు అభినంద‌న‌లు తెలిపిన ప్ర‌ధాన మంత్రి

మొట్ట‌మొద‌టి సారిగా డిడి ఫ్రీ డిశ్ మీద రాష్ట్రాల ప్ర‌జ‌లు వారి సొంత దూర్‌ద‌ర్శ‌న్ చానల్స్ ను అందుకొంటున్నందుకు గాను ప్ర‌ధాన మంత్రి శ్రీ న‌రేంద్ర మోదీ వారి కి అభినందనలు తెలిపారు. “ప్రసార భార‌తి డిడి ఫీ డిశ్ మాధ్యమం ద్వారా భార‌త‌దేశం లో మరో 11 రాష్ట్రాల లో డిడి చానల్స్ యొక్క శాటిలైట్ ప్రసారాల ను మొదలుపెడుతోందని తెలిసి సంతోషిస్తున్నాను. ఈశాన్య ప్రాంత రాష్ట్రాల‌ కోసం ఉద్దేశించినటువంటి అయిదు చానల్స్ కూడా వీటి లో ఉన్నాయి. ప్రాంతీయ సంస్కృతుల‌ ను సుదృఢపరచే మ‌రియు ప్ర‌జ‌ల ఆకాంక్ష‌ల‌ ను నెర‌వేర్చ‌ే దిశ గా ఈ ప‌రిణామం తోడ్ప‌డుతుంది. ఛత్తీస్ గఢ్, గోవా, హ‌రియాణా, హిమాచ‌ల్ ప్ర‌దేశ్‌, ఝార్‌ ఖండ్‌, మ‌ణిపుర్‌, మేఘాల‌య‌, మిజోరం, నాగాలాండ్‌, త్రిపుర, ఇంకా ఉత్త‌రాఖండ్ ప్ర‌జ‌ల‌ కు మొట్ట‌మొద‌టిసారిగా డిడి ఫ్రీ డిశ్ ద్వారా వారి యొక్క సొంత దూర్‌ ద‌ర్శ‌న్ చాన‌ల్స్ ను అందుకొంటున్నందుకు గాను వారికి ఇవే అభినంద‌న‌లు’’ అని ఒక సందేశం లో ప్ర‌ధాన మంత్రి పేర్కొన్నారు.
పుదుచ్చేరీ ముఖ్య‌మంత్రి గా శ్రీ ఎన్‌. రంగ‌స్వామి గారు ప‌ద‌వీ ప్ర‌మాణం స్వీక‌రించిన సంద‌ర్భం లో ఆయ‌న కు అభినంద‌న‌ లు తెలిపిన ప్ర‌ధాన మంత్రి

పుదుచ్చేరీ ముఖ్య‌మంత్రి గా శ్రీ ఎన్‌. రంగ‌స్వామి గారు ప‌ద‌వీ ప్ర‌మాణం స్వీక‌రించిన సంద‌ర్భం లో ప్ర‌ధాన మంత్రి శ్రీ న‌రేంద్ర మోదీ ఆయ‌న కు అభినంద‌న‌ లు తెలియజేశారు. ‘‘పుదుచ్చేరీ ముఖ్య‌మంత్రి గా ప‌ద‌వీ ప్ర‌మాణం స్వీక‌రించిన సంద‌ర్భం లో శ్రీ ఎన్‌. రంగ‌స్వామి గారికి నేను అభినంద‌న‌లు తెలియజేయ‌ద‌ల‌చుకొన్నాను. రాబోయే ప‌ద‌వీ కాలానికి గాను ఇవే శుభాకాంక్ష‌లు’’ అని ప్ర‌ధాన మంత్రి ఒక ట్వీట్ లో పేర్కొన్నారు. May 7, 2021
ప్ర‌ధాన‌ మంత్రి శ్రీ న‌రేంద్ర మోదీ కి మరియు కంబోడియా ప్రధాని శ్రీ సమ్ దేక్ అక్కా మోహా సేనా పడీ టేకో హుణ్ సేన్ కు మ‌ధ్య టెలిఫోన్ ద్వారా జరిగిన సంభాష‌ణ‌

కంబోడియా ప్రధాని శ్రీ సమ్ దేక్ అక్కా మోహా సేనా పడీ టేకో హుణ్ సేన్ తో ప్ర‌ధాన‌ మంత్రి శ్రీ న‌రేంద్ర మోదీ ఈ రోజు న టెలిఫోన్ ద్వారా సంభాషించారు. ఉభయ నేత లు విశ్వమారి కోవిడ్-19 ని గురించి చర్చించారు. వారి వారి దేశాల లో ఉద్యోగాలు చేసుకొంటున్న ఒండొరుల పౌరుల కు ప్రస్తుతం అందిస్తున్న సహకారాన్ని కొనసాగించేందుకు, స్వదేశాని కి తిరిగి వెళ్లాలని కోరుకొంటున్న వారి కి తత్సంబంధితమైనటువంటి చేయూత ను ఇచ్చేందుకు ఇరువురు నేత లు తమ అంగీకారాన్ని వ్యక్తం చేశారు. ఆసియాన్ లో ప్రముఖ సభ్యత్వదేశం అయినటువంటి మరియు భారతదేశం తో నాగరకత పరం గాను, సంస్కృతి పరం గాను బంధం కలిగినటువంటి కంబోడియా తో సంబంధాన్ని మరింత బలపరచుకోవాలన్న భారతదేశం యొక్క వచనబద్ధత ను ప్రధాన మంత్రి ఈ సందర్భం లో వ్యక్తం చేశారు. ఐటిఇసి పథకం లో భాగం గా సామర్థ్య నిర్మాణ కార్యక్రమాలు మరియు మెకాంగ్-గంగ కోఆపరేశన్ ఫ్రేంవర్క్ లో భాగం గా శీఘ్ర ప్రభావ పథకాలు సహా ఇరు దేశాల లో సుదృఢమైనటువంటి అభివృద్ధియుత భాగస్వామ్యాన్ని నేత లు ఇరువురు సమీక్షించారు. భారతదేశం తో సంబంధాల కు కంబోడియా ఇస్తున్న ప్రాముఖ్యాన్ని గురించి కంబోడియా ప్రధాని నొక్కిచెప్పారు. ప్రధాన మంత్రి శ్రీ మోదీ తన వంతు గా ఇదే విధమైన భావన ను ప్రకటిస్తూ, భారతదేశం అనుసరిస్తున్నటువంటి ‘యాక్ట్ ఈస్ట్ పాలిసి’లో కంబోడియా కు గల సముచిత పాత్ర ను గురించి ప్రస్తావించారు.
రేపు నాగ్ పూర్ ను సందర్శించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ రేపు అంబేడ్కర్ జయంతి సందర్భంగా నాగ్ పూర్ ను సందర్శించనున్నారు. “చాలా ప్రత్యేకమైనటువంటి అంబేడ్కర్ జయంతిని పురస్కరించుకొని, రేపు నాగ్ పూర్ ను సందర్శించడం నాకు దక్కిన అమితమైన గౌరవంగా భావిస్తున్నాను. నాగ్ పూర్ లో డాక్టర్ అంబేడ్కర్ తో అత్యంత సన్నిహిత సంబంధం కలిగివున్న పావన ప్రదేశమైన దీక్ష‌ాభూమి లో నేను ప్రార్థనలలో పాల్గొనబోతున్నాను. ప్రజా జీవనాన్ని సానుకూలంగా ప్రభావితం చేయగల పలు అభివృద్ధి పథకాలు నాగ్ పూర్ లో రేపు ప్రారంభం కానున్నాయి. ఈ అభివృద్ధి పథకాలలో ఐఐఐటి, ఐఐఎమ్, ఎఐఐఎమ్ఎస్ లతో పాటు, కోరాడీ థర్మల్ పవర్ స్టేషన్ కూడా ఉన్నాయి. నేను ఒక బహిరంగ సభను ఉద్దేశించి ప్రసంగించనున్నాను కూడా. డిజిధన్ మేళా సమాప్తి అయ్యే కార్యక్రమంలో నేను పాల్గొని ‘లకీ గ్రాహన్ యోజన’ మరియు ‘డిజిధన్ వ్యాపార్ యోజన’లలో మెగా డ్రా విజేతలకు పురస్కారాలను ప్రదానం చేస్తాను. డాక్టర్ అంబేడ్కర్ కలలు గన్న బలమైన, వర్ధిల్లుతున్న మరియు అన్ని వర్గాలను కలుపుకొనివెళ్లే భారతదేశాన్ని ఆవిష్కరించే దిశగా జరుపుతున్న ప్రయత్నాలలో మేం దృఢంగా ఉన్నాము” అని ప్రధాన మంత్రి తన ట్విటర్ ఖాతాలో వరుసగా రాసిన ట్వీట్ సందేశాలలో వివరించారు.
పెట్టుబడులను కాపాడుకోవడం మరియు పెట్టుబడులను ప్రోత్సహించడం కోసం భారతదేశానికి, బాంగ్లాదేశ్ కు మధ్య జాయింట్ ఇంటర్ ప్రిటేటివ్ నోట్స్ కు ఆమోదం తెలిపిన మంత్రివర్గం

పెట్టుబడులను కాపాడుకోవడం మరియు పెట్టుబడులను ప్రోత్సహించడం కోసం భారతదేశానికి, బాంగ్లాదేశ్ కు మధ్య జాయింట్ ఇంటర్ ప్రెటేటివ్ నోట్స్ (జెఐఎన్)కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ప్రస్తుతం కొనసాగుతున్న అగ్రిమెంట్ బిట్వీన్ ఇండియా అండ్ బాంగ్లాదేశ్ ఫర్ ద ప్రమోషన్ అండ్ ప్రొటెక్షన్ ఆఫ్ ఇన్వెస్ట్ మెంట్స్ (బిఐపిఎ)కు తగిన వివరణ ఇచ్చే విషయంలో జెఐఎన్ స్పష్టతను తీసుకువస్తుంది. ఇన్వెస్టర్ పదానికి నిర్వచనం, అలాగే, ఇన్వెస్ట్ మెంట్ అనే పదానికి నిర్వచనం పన్నులకు సంబంధించిన చర్యల మినహాయింపు, ఫేర్ అండ్ ఎక్విటబుల్ ట్రీట్ మెంట్ (ఎఫ్ఇటి), నేషనల్ ట్రీట్ మెంట్ (ఎన్ టి), మోస్ట్ ఫేవర్డ్ నేషన్ (ఎమ్ఎఫ్ఎన్) ట్రీట్ మెంట్, ఎక్స్ ప్రోప్రియేషన్, అత్యవసరమైనటు వంటి భద్రత సంబంధిత ప్రయోజనాలతో పాటు ఇన్వెస్టర్ కు మరియు కాంట్రాక్టింగ్ పార్టీకి మధ్య వివాదాల పరిష్కారం సహా అనేక షరతుల విషయంలో సంయుక్తంగా అనుసరించవలసిన వివరాణత్మకమైన నోట్ లు జెఐఎన్ లో భాగంగా ఉంటాయి. సాధారణంగా ఇన్వెస్ట్ మెంట్ ట్రీటి రెఝీమ్ ను బలపరచడంలో జాయింట్ ఇంటర్ ప్రెటేటివ్ స్టేట్ మెంట్స్ ఒక ముఖ్యమైన అనుబంధ పాత్రను పోషిస్తాయి. ద్వైపాక్షిక పెట్టుబడి ఒడంబడిక (బిఐటి) సంబంధిత వివాదాలు పెచ్చుపెరుగుతుండడంతో విచారణ సంఘాల వద్ద అటువంటి ప్రకటనల జారీ, గొప్ప ప్రాముఖ్యాన్ని కలిగివుంటుంది. దేశాలు అవలంబించేటటువంటి ఈ తరహా సానుకూల వైఖరి ఒడంబడిక యొక్క షరతులను మధ్యవర్తిత్వ విచారణ సంఘాలు పరిశీలించడంలో సందర్భ శుద్ధిని చాటేందుకు దోహదం చేయగలవు.
హెవీ ఇంజినీరింగ్ కార్పొరేషన్ (హెచ్ఇసి)కి రాంచీలో ఉన్న భూమిని ఝార్ ఖండ్ ప్రభుత్వానికి బదలాయించేందుకు ఆమోదం తెలిపిన మంత్రివర్గం

రాంచీ లో హెవీ ఇంజినీరింగ్ కార్పొరేషన్ (హెచ్ఇసి) లిమిటెడ్ కు ఉన్న భూమిలో ప్రస్తుతం ఉపయోగంలో లేని 675.43 ఎకరాల స్థలాన్ని ఝార్ ఖండ్ ప్రభుత్వానికి బదలాయించడం ద్వారా ఆ భూమిని సొమ్ము చేసుకొనేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. దీని ద్వారా హెచ్ఇసి కి రూ.742.98 కోట్లు సమకూరుతాయి. ఈ డబ్బును ఉద్యోగి సంబంధమైన బకాయిలను ఉదాహరణకు గ్రాట్యుటీ, పిఎఫ్, సెలవును నగదుగా మార్చడం, ఇంకా పదవీవిరమణ చేసిన ఉద్యోగులకు ఇతరత్రా పదవీవిరమణ ప్రయోజనాల అందజేతకు వినియోగించనున్నారు. ఈ సొమ్ము ప్రభుత్వానికి హెచ్ఇసి చెల్లించవలసిన బకాయిలు, బ్యాంకర్ల బకాయిలు మరియు ఇతర సత్వర అప్పులను తీర్చివేసేందుకు కూడా ఉపయోగపడనుంది. ఈ భూమి బదలాయింపు ఝార్ ఖండ్ ప్రభుత్వానికి విశాల ప్రజా హితం కోసం చేపట్టే స్మార్ట్ సిటీ ప్రాజెక్టుకు, ఇంకా రాష్ట్ర రాజధాని నగరంలో ఇతర అభివృద్ధి పథకాల సంబంధిత అవసరాలకు కూడా ఉపయోగపడనుంది.
ఇండియ‌న్ పోస్ట‌ల్ స‌ర్వీస్‌ (ఐ పి ఒ ఎస్‌) కేడ‌ర్ స‌మీక్షకు కేంద్ర మంత్రిమండ‌లి ఆమోదం

ఇండియ‌న్ పోస్ట‌ల్ స‌ర్వీస్ కేడ‌ర్‌ను సమీక్షించ‌డానికి సంబంధించిన ప్ర‌తిపాద‌నకు కేంద్ర మంత్రిమండ‌లి ఈ రోజు ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్యక్షత వహించారు. త‌పాలా విభాగంలో చేప‌ట్టే కేడ‌ర్ స‌మీక్ష ఆ విభాగం లోని కార్య‌క‌లాపాల నిర్వ‌హ‌ణ ప‌ర‌మైన అవ‌స‌రాల‌ను తీర్చ‌డ‌మే కాకుండా క్షేత్ర స్థాయి లోనూ, కేంద్ర కార్యాల‌యం లోనూ కేడ‌ర్ వ్య‌వ‌స్థ‌ను ప‌టిష్ఠ‌ప‌ర‌చ‌డానికి వెసులుబాటు క‌ల్పిస్తుంది. దీని ద్వారా వినియోగ‌దారుల అవ‌స‌రాలు ఏమిటన్నవి సమీక్షిస్తూ, అందుకు త‌గిన‌ట్లుగా ప్ర‌తిస్పందించ‌డానికి మ‌రిన్ని అవ‌కాశాలు అందివ‌స్తాయి. అంతే కాకుండా ప్ర‌స్తుతం ఇండియ‌న్ పోస్ట‌ల్ స‌ర్వీస్ అధికారుల కెరియ‌ర్ అవ‌కాశాల‌లో నెల‌కొన్న ప్ర‌తిష్టంభ‌న‌ను త‌గ్గించి వారి కెరియర్ అవకాశాలను మెరుప‌రుస్తుంది. కేడ‌ర్ స‌మీక్ష ప్ర‌తిపాద‌న‌ను అమ‌లు ప‌ర‌చ‌డంలో భాగంగా ఒక డి జి (పోస్ట‌ల్ ఆప‌రేష‌న్స్‌) పోస్టును ఆపెక్స్ స్కేల్ తో ఏర్పాటు చేయ‌డం, అద‌న‌పు డి జి (కో-ఆర్డినేష‌న్‌) పోస్టును హెచ్ ఎ జి ప్ల‌స్ స్కేల్‌ తో ఏర్పాటు చేయ‌డం, హెచ్ ఎజి స్థాయిలో ఒక పోస్టు, ఎస్ ఎ జి స్థాయిలో ఐదు పోస్టులు, జె ఎ జి స్థాయిలో నాలుగు పోస్టులను ఏర్పాటు చేయ‌డం, ఇంకా ఎస్‌ టి ఎస్ నుంచి స్థాయి త‌గ్గించ‌డం ద్వారా జె టి ఎస్ స్థాయిలో పోస్టుల‌ను 84కు పెంచ‌డం, ఎస్‌ పి ఎస్ పోస్టుల‌ను మొత్తంమీద 96కు త‌గ్గించ‌డం జ‌రుగుతుంది. కొత్త‌గా ఏర్పాటు చేయాల‌ని ప్ర‌తిపాదించిన ప‌ద‌వుల‌ను స‌ర్దుబాటు చేయాల‌న్న‌దే దీనిలోని ఉద్దేశం. కేడ‌ర్‌ ప‌ద‌వుల సంఖ్య‌లో మొత్తంమీద ఏ మార్పూ ఉండ‌దు. పైన పేర్కొన్న క‌స‌ర‌త్తును చేప‌ట్ట‌డానికి సిఆర్‌సి సిఫార‌సుల‌పై ఆర్థిక మంత్రిత్వ శాఖతోను, సిబ్బంది, ప్ర‌జా ఫిర్యాదులు మరియు పెన్షన్ ల శాఖ‌తోను అవసరమైన సంప్ర‌దింపులను ఇప్ప‌టికే పూర్తి చేయడమైంది. ఈ ప్ర‌తిపాద‌న‌కు వ్యయ విభాగం త‌నకు ‘అభ్యంత‌రం లేద‌’ని స్ప‌ష్టం చేసింది.
నేపాల్‌లోని లుంబినిలో బుద్ధజయంతి వేడుకలు

నేపాల్‌లోని లుంబినీలోగల అంతర్జాతీయ సమావేశ కేంద్రం-ధ్యాన మందిరంలో నిర్వహించిన 2566వ బుద్ధ జయంతి వేడుకలకు ప్రధానమంత్రి శ్రీ నరేంద్ర మోదీ హాజరయ్యారు. ఆయనతోపాటు గౌరవనీయులైన నేపాల్ ప్రధాని షేర్ బహదూర్ దేవ్‌బా, ఆయన సతీమణి డాక్టర్ అర్జు రానా దేవ్‌బా కూడా ఈ కార్యక్రమంలో పాల్గొన్నారు. గౌరవనీయులైన నేపాల్ సాంస్కృతిక-పర్యాటకం, పౌర విమానయాన శాఖ మంత్రి, లుంబినీ డెవలప్‌మెంట్ ట్రస్ట్ (ఎల్‌డీటీ) చైర్మన్ శ్రీ ప్రేమ్ బహదూర్ అలే, గౌరవనీయులైన లుంబిని ముఖ్యమంత్రి శ్రీ కుల్ ప్రసాద్ కెసి, ఎల్‌డీటీ వైస్-చైర్మన్, పూజనీయ మెట్టెయ్య శాక్య పుట్టా సహా నేపాల్ ప్రభుత్వంలోని పలువురు మంత్రులు, ఇతర ప్రముఖులు కూడా హాజరయ్యారు. ఈ కార్యక్రమంలో పాల్గొన్న బౌద్ధ సన్యాసులు, పండితులు, అంతర్జాతీయ ప్రతినిధులు మొత్తం దాదాపు 2500 మందిని ఉద్దేశించి రెండు దేశాల ప్రధానమంత్రులు ప్రసంగించారు.
గుజ‌రాత్ లో జ‌రిగిన ప్రాణ న‌ష్టాని కి సంతాపం తెలిపిన ప్ర‌ధాన మంత్రి

గుజ‌రాత్ లోని వివిధ ప్రాంతాల లో అకాలిక వ‌ర్షాలు, ఇంకా తుఫాను ల కార‌ణం గా ప్రాణ న‌ష్టం జ‌ర‌గ‌డం ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. “గుజ‌రాత్ లో వివిధ ప్రాంతాల లో అకాలిక వ‌ర్షాలు మ‌రియు తుఫాను ల వల్ల ప్రాణ న‌ష్టం జరిగినందుకు దు:ఖిస్తున్నాను. ఆప్తుల ను కోల్పోయిన కుటుంబాల శోకం లో నేను కూడా పాలుపంచుకొంటున్నాను. ప‌రిస్థితి ని అధికారులు అతి నిశితం గా ప‌ర్య‌వేక్షిస్తున్నారు. ప్రభావితులైన వారికి చేతనైన అన్ని ర‌కాలుగాను స‌హాయాన్ని అందించ‌డం జ‌రుగుతోంది” అని ప్ర‌ధాన మంత్రి పేర్కొన్నారు. గుజ‌రాత్ లోని విభిన్న ప్రాంతాల లో అకాలిక వ‌ర్షాలు మ‌రియు తుఫాను ల కార‌ణం గా ప్రాణాలు కోల్పోయిన వారి కుటుంబికుల కు ప్ర‌ధాన మంత్రి జాతీయ స‌హాయ నిధి నుండి త‌లా 2 ల‌క్ష‌ల రూపాయ‌ల ప్రత్యేక అనుగ్ర‌హ పూర్వక చెల్లింపు నకు ప్రధాన మంత్రి ఆమోదం తెలిపారు. గుజ‌రాత్ లోని విభిన్న ప్రాంతాల లో అకాలిక వ‌ర్షాలు మ‌రియు తుఫాను ల కార‌ణం గా గాయ‌ప‌డిన వారి కి ఒక్కొక్క‌రి కి 50,000 రూపాయ‌ల ప్రత్యేక అనుగ్రహ పూర్వక చెల్లింపు నకు కూడా ప్ర‌ధాన మంత్రి ఆమోదం తెలిపారు.
అక్టోబ‌రు 12 వ తేదీన‌ ఎన్‌హెచ్ఆర్‌సి సిల్వ‌ర్ జూబిలీ ఫౌండేశ‌న్ డే వేడుక కు హాజ‌రు కానున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ అక్టోబ‌రు 12 వ తేదీ న న్యూ ఢిల్లీ లో జ‌రిగే జాతీయ మాన‌వ హ‌క్కుల సంఘం (ఎన్‌హెచ్ఆర్‌సి) స్థాప‌క దినం యొక్క ర‌జ‌తోత్స‌వానికి హాజ‌రు కానున్నారు. ప్ర‌ధాన మంత్రి ఈ సంద‌ర్భంగా ఒక త‌పాలా బిళ్ళ ను మ‌రియు ప్ర‌త్యేక క‌వ‌ర్ ను విడుదల చేస్తారు. అలాగే, ఎన్‌హెచ్ఆర్‌సి వెబ్‌సైట్ యొక్క కొత్త రూపాంతరాన్ని కూడా ఆయ‌న ప్రారంభిస్తారు. ఈ వెబ్‌సైట్ మ‌రిన్ని సౌల‌భ్యాల‌ తో కూడుకొని ఉండ‌డంతో పాటు ప్ర‌త్యేక అవ‌స‌రాలు క‌లిగినటువంటి వ్య‌క్తుల‌ కు వాటిని తీర్చ‌గ‌లిగేది గా కూడా ఉంటుంది. ప్ర‌ధాన మంత్రి ఈ కార్య‌క్ర‌మం లో స‌భికుల‌ను ఉద్దేశించి ప్ర‌సంగిస్తారు.
నేశనల్ మేరిటైమ్ డే నాడు భారతదేశం యొక్క సముద్ర సంబంధి గౌరవనీయ చరిత్ర ను స్మరించుకొన్నప్రధాన మంత్రి

నేశనల్ మేరిటైమ్ డే నాడు భారతదేశం యొక్క సముద్ర సంబంధి గౌరవనీయ చరిత్ర ను ప్రధాన మంత్రి శ్రీ నరేంద్ర మోదీ స్మరించుకొన్నారు. భారతదేశం ఆర్థిక వృద్ధి లో సముద్ర రంగాని కి ఉన్నటువంటి ప్రాముఖ్యాన్ని గురించి ఆయన ప్రస్తావిస్తూ, గడచిన 8 సంవత్సరాల లో భారత ప్రభుత్వం ఓడరేవుల ను కేంద్ర స్థానం లో ఉంచి అభివృద్ధి పట్ల శ్రద్ధ తీసుకోవడమైందని, ఆర్థిక వృద్ధి కి మరియు ఆత్మనిర్భర్ భారత్ యొక్క నిర్మాణాని కి ఇది ఎంతో అవసరం అన్నారు. భారత ప్రభుత్వం సముద్ర సంబంధి ఇకో-సిస్టమ్ కు మరియు వివిధత్వాని కి పూచీ పడడం కోసం సముచితమైన జాగ్రత చర్యల ను తీసుకొంటున్నది అని ఆయన అన్నారు. ప్రధాన మంత్రి అనేక ట్వీట్ లలో – ‘‘ఈ రోజు న, నేశనల్ మేరిటైమ్ డే నాడు మనం మన సముద్ర సంబంధి గౌరవనీయ చరిత్ర ను స్మరించుకొంటున్నాం. మరి భారతదేశం యొక్క ఆర్థిక వృద్ధి లో సముద్ర రంగాని కి ఉన్న ప్రాముఖ్యాన్ని ప్రముఖం గా ప్రస్తావించుకొంటున్నాం. గడచిన 8 సంవత్సరాల లో మన సముద్ర రంగం కొత్త శిఖరాల ను అందుకొంది; అంతే కాకుండా వ్యాపార కార్యకలాపాల ను మరియు వాణిజ్య కార్యకలాపాల ను ప్రోత్సహించడం లో కూడా సముద్ర రంగం తోడ్పడింది.’’ ‘‘గత ఎనిమిదేళ్ళ లో భారత ప్రభుత్వం ఓడ రేవులను కేంద్ర స్థానం లో ఉంచి అభివృద్ధి సాధన పట్ల శ్రద్ధ వహిస్తున్నది. దీనిలో నౌకాశ్రయాల సామర్ధ్యాన్ని పెంపొందింపచేయడం తో పాటు ఇప్పటికే ఉన్న ప్రణాళికల ను ఇంకా సమర్ధమైనవి గా తీర్చిదిద్దడం భాగాలు గా ఉన్నాయి. కొత్త బజారుల కు భారతీయ ఉత్పత్తులు చేరడానికి పూచీ పడడం కోసం జల మార్గాల ను వినియోగించడం జరుగుతోంది.’’ ‘‘ఒక పక్క మనం ఆర్థిక ప్రగతి కోసం మరియు ఆత్మనిర్భర్ భారత్ ను నిర్మించుకోవడం కోసం మేరిటైమ్ సెక్టర్ యొక్క సామర్థ్యాన్ని ఉపయోగించుకొంటూనే, దీనితో పాటు భారతదేశం యొక్క గౌరవశాలి మరీన్ ఇకో–సిస్టమ్, వివిధత్వం లు సురక్షితం గా ఉండేలా పూచీ పడడం కోసం సముచితమైనటువంటి జాగ్రత చర్యల ను కూడా తీసుకొంటున్నాం.’’ అని పేర్కొన్నారు.
మంగళప్రదమైనటువంటి నవరాత్రి సందర్భం లో ప్రజల కు శుభాకాంక్షలు తెలిపిన ప్రధాన మంత్రి

మంగళప్రదం అయినటువంటి నవరాత్రి సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. నవరాత్రి ఆరంభ తరుణం లో, దేవి శైలపుత్రి కి శ్రీ నరేంద్ర మోదీ ప్రార్థన లు కూడా నిర్వహించారు. ఆ దేవి కరుణ తో అందరి కి సంతోషం, ఆరోగ్యం మరియు అ దృష్టం ప్రాప్తించాలి అంటూ ఆయన ఆకాంక్షించారు. ప్రధాన మంత్రి అనేక ట్వీట్ ల లో – ‘‘శక్తి యొక్క ఉపాసన తాలూకు మహాపర్వం అయినటువంటి నవరాత్రి కి మీ అందరి కి ఇవే అనేకానేక శుభకామన లు. నమ్మకం తో మరియు విశ్వాసం తో కూడినటువంటి పవిత్రమైన ఈ సందర్భం ప్రతి ఒక్కరి జీవనం లో కొత్త శక్తి ని మరియు కొత్త ఉత్సాహాన్ని నింపును గాక. జయ్ మాతా దీ.’’ ‘‘వందే వాంఛితలాభాయ చంద్రార్ధకృత‌శేఖరామ్ వృషారూఢాం శూలధరాం శైలపుత్రీం యశస్వినీమ్’’ దేవీ శైలపుత్రి యొక్క ఆరాధన తో పాటు గా నేటి నుండి నవరాత్రి కి శుభారంభం జరుగుతున్నది. ఆ దేవి కృప వల్ల ప్రతి ఒక్కరి జీవనం సుఖం తో, సౌభాగ్యం తో మరియు ఆరోగ్యం తో పరిపూర్ణం అగు గాక అని నేను కోరుకొంటున్నాను.’’ అని పేర్కొన్నారు.
ప్ర‌ధాన మంత్రి కి విద్య, విపత్తుల నిర్వహణ లపై ఆలోచనలను నివేదించిన కార్యదర్శుల బృందాలు రెండు

భారత ప్రభుత్వ కార్యదర్శుల బృందాలు రెండు ప్రధాన మంత్రి శ్రీ నరేంద్ర మోదీ కి విద్య, విపత్తుల నిర్వహణ లపై ఆలోచనలను నివేదించాయి. ఈ కార్యక్రమంలో కేంద్ర మంత్రులు, నీతి ఆయోగ్ కు చెందిన అధికారులు కూడా పాల్గొన్నారు. దీనితో, వేరు వేరు పాలన సంబంధిత అంశాలపైన ప్రస్తుత పరంపరలో మొత్తం తొమ్మిది సమర్పణలనూ నివేదించినట్లయింది. ఈ సందర్భంగా ప్రధాన మంత్రి మాట్లాడుతూ, కొత్త ఆలోచనలను ఆహ్వానించడానికి, స్వీకరించడానికి కేంద్ర ప్రభుత్వం సిద్ధంగా ఉందని స్పష్టంచేశారు. సమగ్ర దృక్పథంతో ఆలోచిస్తూ ఉండవలసిందిగాను మరియు నిర్దిష్ట ఫలితాల సాధనకు అగ్ర ప్రాధాన్యం ఇస్తూ ఉండవలసిందిగాను కార్యదర్శులకు ప్రధాన మంత్రి విజ్ఞ‌ప్తి చేశారు.
దేశం ప్రస్తుతం స్వచ్ఛత తాలూకు నూతన గాథల ను లిఖిస్తోంది: ప్రధాన మంత్రి

ప్రజల భాగస్వామ్యం అనేది దేశం యొక్క అభివృద్ధి కి ఒక కొత్త శక్తి ని అందించింది, మరి దీని కి స్వచ్ఛ్ భారత్ అభియాన్ ఒక ఉదాహరణ గా ఉంది అని ప్రధాన మంత్రి శ్రీ నరేంద్ర మోదీ అన్నారు. టాయిలెట్ ల నిర్మాణం కావచ్చు, లేదా వ్యర్థాల ను పరిష్కరించడం కావచ్చు, వారసత్వాన్ని పరిరక్షించడం కావచ్చు, లేదా స్వచ్ఛత కోసం స్పర్థ కావచ్చు.. స్వచ్ఛత రంగం లో దేశం కొత్త కథల ను వ్రాస్తున్నది అని శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘ప్రజల భాగస్వామ్యం ఏ విధం గా ఏ దేశం యొక్క అభివృద్ధి లో అయినా సరికొత్త శక్తి ని నింపగలుగుతుంది అనే దానికి స్వచ్ఛ భారత్ అభియాన్ ఒక ప్రత్యక్ష ప్రమాణం గా నిలుస్తుంది. టాయిలెట్ ల నిర్మాణం కావచ్చు, లేదా వ్యర్థ పదార్థాల ను పరిష్కరించడం కావచ్చు, లేదా చరిత్రాత్మక కట్టడాల సంరక్షణ కావచ్చు, లేదా పారిశుధ్యం సంబంధి పోటీ కావచ్చు.. దేశం ప్రస్తుతం స్వచ్ఛత రంగం లో ప్రతి రోజూ కొత్త కొత్త కథల ను వ్రాస్తున్నది’’ అని పేర్కొన్నారు.
భారత – ఇజ్రాయెల్  ప్రధానమంత్రుల మధ్య టెలిఫోన్ సంభాషణ

ప్రధానమంత్రి శ్రీ నరేంద్ర మోదీ ఇవాళ గౌరవనీయులైన ఇజ్రాయెల్ ప్రధానమంత్రి బెంజమిన్ నెతన్యాహుతో టెలిఫోన్‌లో సంభాషించారు. కోవిడ్‌-19 ప్రపంచ మహమ్మారిపై పోరాటంలో తమతమ ప్రభుత్వాలు అనుసరించిన ప్రతిస్పందన వ్యూహాల గురించి దేశాధినేతలిద్దరూ ఈ సందర్భంగా చర్చించారు. ఈ ప్రపంచ మహమ్మారి నిర్మూలన దిశగా రెండు దేశాల సంయుక్త కృషికిగల అవకాశాలను అన్వేషించాలని వారు నిర్ణయించారు. ఇందులో భాగంగా ఔషధ సరఫరాలు మెరుగుపరచడంసహా వినూత్నరీతిలో అత్యాధునిక సాంకేతిక పరిజ్ఞాన వినియోగంపైనా సమాలోచన చేశారు. ఇటువంటి ఏకాభిప్రాయ అంశాల్లో నిరంతర సమాచార ఆదానప్రదాన మార్గం ఏర్పరచుకోవడంపై అంగీకారానికి వచ్చారు. ఆధునిక ప్రపంచ చరిత్రలో కోవిడ్‌-19 ఒక ముఖ్యమైన మలుపని ప్రధానమంత్రి అభివర్ణించగా గౌరవనీయ ఇజ్రాయెల్‌ ప్రధాని ఆయనతో పూర్తిగా ఏకీభవించారు. అలాగే మానవాళి ఉమ్మడి ప్రయోజనాలపై దృష్టిసారిస్తూ ప్రపంచీకరణపై ఒక కొత్త దృక్పథం రూపకల్పనకు ఇదొక అవకాశం కల్పించిందన్న ప్రధాని వ్యాఖ్యను కూడా నెతన్యాహు అంగీకరించారు.
గురుద్వారా బేర్ సాహిబ్ లో ప్రణామమాచరించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు న సుల్తాన్ పుర్ లోధీ లో గల గురుద్వారా బేర్ సాహిబ్ లో ప్రణామమాచరించారు. ప్రధాన మంత్రి వెంట కేంద్ర ఫూడ్ ప్రాసెసింగ్ ఇండస్ట్రీస్ మంత్రి శ్రీమతి హర్ సిమ్రత్ కౌర్ బాదల్, పంజాబ్ గవర్నర్ శ్రీ వి.పి. సింహ్ బద్ నోర్ మరియు పంజాబ్ ముఖ్యమంత్రి కెప్టెన్ శ్రీ అమరీందర్ సింహ్ బాదల్ లు ఉన్నారు. గురుద్వారా ప్రధాన ప్రాంగణం లోపల, ప్రధాన మంత్రి ప్రార్థన లలో పాలు పంచుకొన్నారు. ఆయన కు పురోహితులు ఒక శాలువా ను ప్రదానం చేశారు. ఆ తరువాత ప్రధాన మంత్రి ప్రాంగణం అంతా కలియదిరిగారు. ఆయన గురు నానక్ దేవ్ జీ 14 సంవత్సరాల కు పైబడి ధ్యానం లో నిమగ్నమైనటువంటి రేగుపళ్ల చెట్టు ను సందర్శించారు. ప్రధాన మంత్రి తన సందర్శన ను ముగించుకొన్న అనంతరం డేరా బాబా నానక్ కు బయలుదేరి వెళ్లారు. అక్కడ ఆయన ప్యాసింజర్ టర్మినల్ భవనాన్ని ప్రారంభించనున్నారు. అలాగే, కర్ తార్ పుర్ కు వెళ్లే భక్తజనం యొక్క ప్రథమ జాతా కు ప్రధాన మంత్రి యాత్రాప్రారంభ సూచక జెండా ను చూపిస్తారు.
లోక్ సభ సభ్యుడు శ్రీ మహంత్ చాంద్ నాథ్ కన్నుమూత పట్ల సంతాపం తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ లోక్ సభ సభ్యుడు శ్రీ మహంత్ చాంద్ నాథ్ కన్నుమూత పట్ల సంతాపం వ్యక్తం చేశారు. ‘‘అల్ వర్ నుండి లోక్ సభ సభ్యుడు అయిన మహంత్ చాంద్ నాథ్ గారి మృతి నాకు విచారాన్ని మిగిల్చింది. ఆయన చేసినటువంటి విశిష్టమైన సామాజిక సేవ ద్వారా స్మరణీయులు. ఆయనకు ఇదే నా ప్రగాఢ సంతాపం ’’ అని ప్రధాన మంత్రి తన సందేశంలో పేర్కొన్నారు.
గుజరాత్ లోని బాజీపుర లో  పశు దాణా కర్మాగారాన్ని,సాగునీటి పథకాన్ని, ఇంకా  నీటి సరఫరా పథకాన్ని ప్రారంభించిన ప్రధాన మంత్రి  శ్రీ నరేంద్ర మోదీ

ప్రధాన మంత్రి శ్రీ నరేంద్ర మోదీ గుజరాత్ దక్షిణ ప్రాంతంలోని బాజీపుర లో ఎస్ యుఎమ్ యుఎల్ (సుమూల్) పశు దాణా కర్మాగారాన్నిఈ రోజు ప్రారంభించారు. ఆయన మూడు ఎత్తిపోతల పథకాలకు శంకుస్థాపన చేశారు. అలాగే వ్యారా పట్టణానికీ, తాపీ జిల్లా లోని జేసింహ్ పుర్- దోల్ వాన్ గ్రూపులకు తాగునీటి సరఫరా పథకాన్ని కూడా ఆయన ప్రారంభించారు. ఒక భారీ సభను ఉద్దేశించి ప్రధాన మంత్రి ప్రసంగించారు. ఈ సందర్భంగా ఆయన చాలా కాలం క్రితం ఈ ప్రాంతంలో పనిచేసిన విషయాన్ని గుర్తుచేసుకున్నారు. సూరత్ జిల్లా సహకార పాల ఉత్పత్తిదారుల యూనియన్ లిమిటెడ్ (సుమూల్) సమీప ప్రాంతాలలో అనేక మందికి సాధికారితను కల్పించినట్లు ఆయన వివరించారు. ఉమ్బర్ గావ్ నుండి అంబాజీ వరకు వ్యాపించిన ప్రాంతం మార్పు చెందిందని, ఇది గుజరాత్ లోని ఆదివాసీ వర్గాలకు మేలు చేసిందని ప్రధాన మంత్రి అన్నారు. ఇక్కడ సుమూల్ లో సహకార సంఘాలు (కోఆపరేటివ్స్), సర్కార్ (ప్రభుత్వం) కలసి పని చేస్తే సమకూరే సకారాత్మక ఫలితాలను మనం గమనించవచ్చని ప్రధాన మంత్రి చెప్పారు. రైతులు, పాడి కేంద్రాలు సన్నిహితంగా కృషి చేస్తే జరిగే మంచి ఏమిటో సుమూల్ తేటతెల్లం చేస్తుందని కూడా ఆయన అన్నారు. తాపీ జిల్లా గుజరాత్ లోని కొత్త జిల్లాలలో ఒకటని, ఈ జిల్లా విశేషమైన పురోగతిని సాధిస్తున్నందుకు తాను చాలా సంతోషిస్తున్నానని ప్రధాన మంత్రి అన్నారు. వ్యవసాయ రంగంలో అదనపు విలువను జోడించడంపై, తలసరి పాల ఉత్పత్తి ని పెంచడంపై శ్రద్ధ తీసుకోవలసిందంటూ ప్రధాన మంత్రి పిలుపునిచ్చారు.